Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: március 1-jén hatályba lépett 1998. évi LXXXVII. törvény
Paragraph Index: 1197

3. A 2. pontban említett korlátok között a kvázi halmazati összbüntetés tartamának meghatározásánál elsõsorban azt kell figyelembe venni, hogy a több eljárásban elbírált bûncselekmények elkövetésének, illetõleg elbírálásának az idõpontja folytán fennállott-e a lehetõsége az egy eljárásban való elbírálásnak. Így ha más-más bûncselekmények miatt, különbözõ bíróságok elõtt a büntetõeljárások egyidejûleg folynak, és az egyesítés célszerûségi okból nem indokolt: az összbüntetésbe foglalás során a külön lefolytatott eljárásokban hozott ítéletekben kiszabott szabadságvesztések közül a rövidebb idõtartamú teljesen elenyészhet. Ennek indokoltsága hiányában is a rövidebb idõtartamú büntetés jelentõs mérvû csökkentésével kell az összbüntetés tartamát meghatározni. Az elengedés mérvének a megítélésénél vizsgálni kell azt is, hogy a több eljárásban elbírált cselekmények jellegükben azonosak vagy hasonlók-e; elkövetési magatartásuk idõbelileg egybeesõ vagy közeli-e; a cselekmények egymással összefüggésben állnak-e stb. Így pl. ha az egyik bíróság az elkövetõnek többrendbeli azonos vagy hasonló jellegû bûncselekményét bírálta el, majd utóbb indult újabb büntetõeljárás valamely korábban fel nem derített ugyanolyan báncselekmény miatt: az ezt követõen lefolytatott összbüntetési eljárás során a rövidebb idõtartamú szabadságvesztés teljes elenyészése vagy igen nagy mérvû csökkentése biztosíthatja, hogy az összbüntetés a halmazati büntetés tartamával legyen azonos. Azokban az esetekben, amikor az egymással kvázi halmazati viszonyban álló szabadságvesztések közül a rövi- 2002/161. szám debb tartamú büntetés teljes elenyészése nem indokolt: a csökkentés a rövidebb büntetésnek akár a háromnegyedét meghaladó részéig is terjedhet. Ha viszont az elsõfokú — nem jogerõs — elítélés után követte el a terhelt az újabb bûncselekményt (jóllehet ilyen esetben is kvázi halmazatról van szó), ezt a körülményt nem lehet figyelmen kívül hagyni az összbüntetési tartam meghatározásakor. Ilyenkor a rövidebb tartamú szabadságvesztés mértéke tekintetében viszonylag kisebb mértékû elengedés indokolt: a két alapítéletben kiszabott szabadságvesztés közül az egyik általában nem enyészhet el teljesen, és a rövidebb tartamú szabadságvesztés fele részének elengedésén túli mérséklés rendszerint nem indokolt.

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes